António da Ressurreição

António da Ressurreição estis portugala episkopo de la Diocezo de Angra, tie kie li regis inter la 10-a de julio 1635 kaj sia morto. A History of the Azores Islands Li estis la 13-a episkopo de Angra kaj li estis sukcedinto de João Pimenta de Abreu, kiu mortis en la 28-a de decembro 1632.

Biografio
Frato António da Resurreição estis la filo de João Lopes Soares kaj lia edzino Maria Fernandes, honorindaj kaj justaj homoj. Li estis monaĥo le la Ordeno de Sankta Dominiko, kiun li enskribriĝis dum li studis teologion ĉe la Teologia Fakultato de la Universitato de Koimbro. Post finado de siaj studoj, li instruis ĉe la dominikana monaĥejo en Évora, fariĝante la sacerdota majstro de sia ordeno. Li poste translokiĝis al la dominikana monaĥejo en Koimbro, kie li funkciis kiel ĉefa profesoro ĉe la Universitato de Koimbro dum 16 jaroj. La 1-an de oktobro 1626, li estis nomumita vicprezidanto de la Sankta Ofico.

En Koimbro, li akiris reputacion pri sia indiferenteco al la mondaj havaĵoj, ĉar li uzis siajn enspezojn por la laboroj de la kolegio de sia ordeno tie. Li ankaŭ akiris reputacion pri saĝeco, do Francisco Ferreira Drummond registris, ke kiam Frato António da Resurreição ĉeestis la ĝeneralan kapitulon okazintan en Parizo, kie li doktoriĝis, Henriko la 4-a, Reĝo de Francio, ĉeestis la kunvenon kaj estis tiel kontenta pri li, ke la reĝo invitis resti instruante en Parizo. La sama rakonto aperas en la verko de Manuel Luís Maldonado. Malgraŭ la invito, li preferis reveni al sia katedro en Koimbro.

Kvankam modesta laŭ naturo kaj trejnado, lia alta rango atingis la Kortegon, kaj al li estis proponita la Episkopejo de Angra. Konfirmita, li estis konsekrita la 10-an de julio 1635 en la Preĝejo de Sankta Brás en Lisbono. La konsekradon administris la kolektanto D. Alessandro Castracani, tiam titulara episkopo de Nicastro kaj estonta episkopo de Fano, kun la helpo de la kun-profesoro kaj Episkopo de Gerace Lorenzo Tramaglio kaj D. Pedro do Rego, kunhelpa episkopo de la Ĉefepiskopejo de Lisbono. Malofta okazo tiutempe, li tuj foriris al sia diocezo, farante sian solenan eniron en Angra la 24-an de julio de la sama jaro.
eta|maldekstre|300px|Bildo de la Frato António da Ressureição
En Angra, Frato António da Ressurreição plenumis signifan helpon al la laboroj farataj ĉe la ĉefa kapelo de la Monaĥejo de Conceição, kie li intencis esti entombigita, kaj al la rekrutado de novaj sacerdotoj. Malgraŭ sia mallonga tempo kiel dioceza guberniestro, li vizitis la paroĥojn de la insuloj Terceira, Graciosa, São Jorge, Pico kaj Fajalo. Sur ĉiuj ĉi tiuj insuloj, li predikis kaj administris krismon.

Dum sia vizito al Fajalo en 1636, li kreis la paroĥon Ribeirinha kaj malpermesis la okazigon de tagnaŭoj post mallumiĝo. Ankaŭ dum sia restado en Fajalo, li partoprenis en la savo de galiono minacita je sinko pro ŝtormo: la episkopo eniĝis sur la maron per malforta ŝalupo, kun levita brustkruco, akompanata de kelkaj kuraĝaj maristoj. La galiono estis savita, kaj la loĝantoj de Fajalo festis la heroaĵon de la episkopo per sonorado de sonoriloj kaj solena Te Deum.

Dum episkopa vizito al la Insulo Sanmigelo, li mortis subite en la urbo Lagoa, la tria sinsekva prelato mortinta sur tiu insulo. Li vivis kaj mortis sankte kaj estis entombigita en la kapelo de la Benita Sakramento de la Paroĥa Preĝejo de Ponta Delgada. Kelkajn jarojn post lia morto, kiam la sidejo estis vaka, la ĉapitro de Angra do Heroísmo sendis la licenciaton Manuel Duarte da MotaArquivo dos Açores al la Insulo Sanmigelo por aranĝi la translokigon de la korpo al la Monaĥejo de la Koncipiĝo de Angra, ĉar tio estis la deziro de la forpasinta episkopo. Post kiam la tombo estis malfermita, la korpo estis trovita sendifekta kaj kun ĉiuj pontifikaj insignoj, per kiuj li estis entombigita.Ĉi-artikolo estis tradukita el la portugala Vikipedio samnoma.

Vidu ankaŭ
 Henriko la 4-a (1553-1610)
 Alessandro Castracani (1580-1649) katolika prelato kaj episkopo de Fano (1643-1649)
 Manuel Luís Maldonado (1644-1711) portugala historiisto, genealogo, katolika sacerdoto kaj militisto
 Francisco Ferreira Drummond (1796-1858) portugala historiisto, paleografo, muzikisto kaj politikisto

 Referencoj 

Kategorio:Naskiĝintoj en 1574
Kategorio:Mortintoj en 1637
Kategorio:Naskiĝintoj en la 16-a jarcento
Kategorio:Mortintoj en la 17-a jarcento
Kategorio:Naskiĝintoj en Portugalio
Kategorio:Mortintoj en Portugalio
Kategorio:Portugalaj verkistoj
Kategorio:Portugalaj teologoj
Kategorio:Portugalaj latinistoj